Diari Oficial de la Generalitat Valenciana


Sumari del DOGV 9316, del 08-04-2022 (2022/2999)

Extracte de la Resolució de 7 de març de 2022, del Vicerrectorat d'Estudis i Política Lingüística de la Universitat de València, per la qual es convoquen beques de matrícula per estudiants del màster oficial en Gènere i Polítiques d'Igualtat de la Universitat de València, curs 2021-2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2999


Data del document
:   07-03-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 7 de març de 2022, del Vicerrectorat d'Estudis i Política Lingüística de la Universitat de València, per la qual es convoquen beques de matrícula per estudiants del màster oficial en Gènere i Polítiques d'Igualtat de la Universitat de València, curs 2021-2022. [2022/2999]  
BDNS (identif.): 619117.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/619117)  
  
Primer. Beneficiaris  
Poden ser beneficiaris d'aquestes beques els estudiants matriculats d'almenys 60 crèdits ECTS en el primer curs o almenys 30 crèdits ECTS en el segon curs, durant aquest curs acadèmic 2021-2022, en el màster universitari en Gènere i Polítiques d'Igualtat de la Universitat de València, que complisquen els requisits econòmics i acadèmics indicats en aquesta convocatòria i que no incórreguen en cap de les circumstàncies que indica l'article 13.2 de la Llei 38/2003, general de subvencions.  
  
  
Segon. Objecte  
L'objecte d'aquesta convocatòria és regular la concessió d'ajudes destinades a cobrir les taxes de matrícula al màster universitari en Gènere i Polítiques d'Igualtat, curs 2021-2022, fins a 1.000 euros, excepte que el nombre d'alumnat que complisca els requisits econòmics i patrimonials siga inferior. En aquest cas, la quantia de l'ajuda podrà variar en els supòsits i condicions esmentats en el punt 5.1 d'aquestes bases.  
  
  
Tercer. Bases reguladores  
La convocatòria està publicada en el Tauló Oficial de la Universitat de València, en la següent URL:  
https://links.uv.es/L0M9tDv  
  
Quarta. Quantia  
El nombre total d'ajudes previstes en aquestes bases és de fins a quinze, i cadascuna de les ajudes convocades cobrirà parcialment o, en el seu cas, totalment les taxes de matrícula en el màster universitari en Gènere i Polítiques d'Igualtat, curs 2021-2022, fins a 1.000 euros, llevat que el número d'alumnat que complisca els requisits siga inferior i en aquest cas, l'import de les ajudes podrà variar en els supòsits i condicions indicats en el punt 5.1 d'aquestes bases.  
  
Cinqué. Termini de presentació de sol·licituds  
El termini per a presentació de sol·licituds serà de quinze dies hàbils, comptadors des de l'endemà del dia de la publicació de l'extracte de la convocatòria en el Diari Oficial de la Generalitat Valenciana.  
  
València, 7 de març de 2022.- La rectora, p. d. (DOGV 18.01.2021), la vicerectora d'Estudis i Política Lingüística: Isabel Vázquez Navarro.